Forslagsstiller:  Marit Jensen Måkestad

**Forslag:**

**Oppfølging av VTO (varig tilrettelagt arbeid i ordinær bedrift) bør skje gjennom tiltaksarrangør/vekstbedrift.**

Anskaffelse av oppfølging av personer i VTO bør ikke anbudsutsettes, men tildeles forhåndsgodkjente aktører. NAV bør ikke selv gjennomføre oppfølgingen. Det bør være en fast tilskuddssats for oppfølging

**Begrunnelse:**

Totalt har 3.000 mennesker tilrettelagt jobb i en ordinær bedrift – det som kalles VTO. Det betyr at arbeidstakeren får jobb for eksempel på den lokale dagligvarebutikken, med oppfølging fra NAV. Dessverre er denne oppfølgingen mangelfull eller ikke-eksisterende. Oppfølgingen bør derfor anses som en del av tilbudet innen Varig tilrettelagt arbeid. Det bør reguleres av Forskrift om arbeidsmarkedstiltak – kapittel 14, ikke kapittel 4. Anskaffelse av oppfølging for personer i VTO bør ikke skje gjennom Lov om offentlige anskaffelser, da anbud kan ha en rekke negative virkninger. Tiltaket vil ikke være underlagt krav om anbud ut fra konklusjon i prenotifisering fra ESA Tiltaket bør tildeles forhåndsgodkjente aktører, som vil også muliggjøre en veksling mellom tiltakene, noe praksis viser at det er behov for. “Helt Med” kan forhåndsgodkjennes som tiltaksarrangør av Varig tilrettelagt arbeid, og dermed komme inn under kap 14. Satsene bør ikke kunne differensieres. Det bør være en fast tilskuddssats for oppfølging, slik at kvaliteten på tjenesten som tilbys, blir likest mulig. Dersom NAV selv gjennomføre oppfølgingen, vil det innebære at NAV blir både bestiller, utfører og forvalter av tilbudet.